Brignogan

Brignogan ([briˈɲoːɡãn]) a oa ur gumun e Bro-Leon e kanton Lesneven, e departamant Penn-ar-Bed, e gwalarn Breizh. An anv gallek Brignogan-Plages a ziskouez fraezh penaos e c'haller divrezhonekaat an anvioù-lec'hioù brezhonek. Stummoù skrivet Brignaugan, XVIIvet kantved. Gerdarzh Bernard Tanguy ː eus an henvrezhoneg bren, hag n anv-den Ogan. Hervé Abalain : an dibenn *-an e c'hellfe dont eus *cann, "gwenn". Daniel Delattre (2004) : ar ger Plages zo bet staget ouzh Brignogan e 1936 evit lakaat da dalvezout al lec'h kouronkiñ, o vont war gresk adalek an XIXvet kantved. Istor Brignogan, rann eus Plouneour-Traezh, e oa en eskopti Leon. Staget eo bet ouzh hini Kemper ha Leon e-kerzh an Dispac'h Gall. Kumun Brignogan zo bet distaget diouzh hini Blouneour-Traezh e 1934. Ar barrez zo bet distaget d'ar 7 a viz Mezheven 1935. XXvet kantved Brezel-bed kentañ Mervel a reas 40 gwaz eus Brignogan abalamour d'ar brezel. Eil Brezel-bed Mervel a reas unnek den ag ar gumun abalamour d'ar brezel. D'an 18 a viz Kerzu 1941 e kouezhas un nijerez Hurricane II kodet NV-? eus ar 44th Squadron eus ar Royal Air Force (aerlu ar Rouantelezh-Unanet) e Brignogan; mervel a reas he levier, douaret eo e bered ar gumun. Brezelioù didrevadennañ Brezel Aljeria Mervel a reas pevar milour eus ar gumun . XXIvet kantved Kendeuzet e oa bet gant Plouneour-Traezh d'ar 1añ a viz Genver 2017 d'ober ur gumun nevez : Plouneour-Traezh-Brignogan. Brezhoneg D'ar 7 a viz Gouere 2011 e oa bet votet ar garta Ya d'ar brezhoneg gant kuzul-kêr ar gumun da dizhout live 2. Monumantoù ha traoù heverk Iliz santez Bernadette. Chapel Paol. Chapel ar Skluz. Peulvan Pontusval Monumant ar re varv, luc'hskeudenn. Bezioù ar C'hommonwealth e bered ar gumun Mervel a rejont e-pad an Eil Brezel Bed, an nijour d'an 8 a viz Kerzu 1941 pa gouezhas e garr-nij (Hurricane II marilhet Z51551 ha kodet NV-?) e Brignogan, ar vartoloded d'an 28 a viz Ebrel 1944, pa voe kaset o bag, an destroyer HMCS Athabaskan, d'ar strad gant an tarzher alaman Elbing T-24. Emdroadur ar boblañs abaoe 1962 Niver a annezidi Gevelliñ Eglosbrek-Poll an Wragh, Kernev-Veur Levrlennadur René COUFFON et Alfred LE BARS : Répertoire des Églises et chapelles du Diocèse de Quimper et de Léon. 1959. Adembannadur Kuzul Jeneral Penn ar Bed. 1988. Bernard TANGUY : Dictionnaire des noms de communes, trèves et paroisses du Finistère. 1990 Embannadurioù FLOHIC : Le patrimoine des communes du Finistère; 1998 Hervé ABALAIN : Les noms de lieux bretons. Universels Gisserot. 2000. Daniel DELATTRE : Le Finistère. Les 283 communes. Embannadurioù Delattre. 2004. Liammoù diavaez (fr) Ti an douristed (br) Brignogan war lec'hienn Geobreizh Daveoù ha notennoù